ເຫດການເຮືອບິນ ຫາຍສາບສູນໄປ ສາມາດເກີດຂຶ້ນມາອີກໄດ້ ຖ້າບໍ່ມີການນຳໃຊ້ ເທັກໂນໂລຈີແບບໃໝ່
ພວກນັກຊ່ຽວຊານ ສ່ວນຫຼາຍ ເຫັນດີ ນຳການມີເທັກໂນໂລຈີ ແບບໃໝ່ ທີ່ອຳນວຍໃຫ້ສາມາດຕິດຕາມ ບ່ອນຢູ່ຂອງເຮືອບິນໄດ້ ໃນທຸກໆນາທີ.
ເມື່ອວັນທີ 8 ມີນາ 2014 ນັ້ນ ຖ້ຽວບິນໜຶ່ງຂອງສາຍການບິນມາ ເລເຊຍ ໄດ້ບິນອອກຈາກນະຄອນຫຼວງກົວລາລຳເປີ ມຸ້ງໜ້າໄປສູ່ ນະຄອນຫຼວງປັກກິ່ງ ການຕິດຕໍ່ສື່ສານທັງໝົດຈາກເຮືອບິນໄດ້ ຢຸດສະງັກລົງ ໃນເວລາ 40 ນາທີ ຫຼັງຈາກບິນຂຶ້ນຈາກເດີ່ນ ມາ ຮອດປັດຈຸບັນ ກໍຍັງບໍ່ຮູ້ວ່າເຮືອບິນລຳນີ້ຫາຍໄປໃສ ແລະມີການ ສັນນິຖານກັນວ່າ ມັນໄດ້ຕົກລົງໄປໃນມະຫາສະມຸດ ນັກຂ່າວວີ ໂອເອ Carolyn Presutti ທົບທວນເບິ່ງວ່າ ມີຫຍັງເກີດຂຶ້ນກັບ ເຮືອບິນລຳນີ້ ແລະ ເຫດການແນວນີ້ສາມາດເກີດຂຶ້ນໄດ້ອີກບໍ່? ສິງຈະນຳເອົາລາຍລະອຽດ ມາສະເໜີທ່ານ “ລາຕີສະຫວັດ ຖ້ຽວບິນມາເລເຊຍ 370” ນັ້ນແມ່ນຄຳເວົ້າປະໂຫຍກສຸດທ້າຍ ທີ່ໄດ້ຍິນຈາກເຮືອບິນສາຍການບິນມາເລເຊຍລຳນັ້ນ ກ່ອນມັນຫາຍສາບສູນໄປຈາກເຄື່ອງເຣດາ ນຶ່ງປີຕໍ່ມາກໍຍັງຊອກຫາເຮືອບິນລຳນັ້ນ ພ້ອມຈຸບິນແລະຜູ້ໂດຍສານທັງໝົດ 239 ຄົນບໍ່ເຫັນ ໃນເວລາບໍ່ຮອດນຶ່ງຊົ່ວໂມງ ຫຼັງຈາກຖ້ຽວບິນ MH 370 ບິນຈາກເດີ່ນເຮືອບິນກົວລາລຳເປີ ເພື່ອມຸ້ງໜ້າໄປຍັງນະຄອນຫຼວງປັກກິ່ງຂອງຈີນ ການຄົມມະນາຄົມຕິດຕໍ່ທຸກຢ່າງໄດ້ຢຸດລົງ ແລະເຮືອບິນຫາຍຈາກໜ້າຈໍເຣດາໄປ ການຊອກຄົ້ນຫາທຳອິດ ແມ່ນຢູ່ຕາມເສ້ນທາງບິນ ດັ້ງເດີມຂອງຖ້ຽວບິນ ແຕ່ບໍລິເວນຊອກຄົ້ນໄດ້ປ່ຽນໄປເລື້ອຍໆ ໂດຍສະເພາະຫຼັງຈາກເຣດາກອງທັບມາເລເຊຍ ໄດ້ພົບຈຸດທີ່ສົ່ງສັນຍານເທື່ອສຸດທ້າຍໃນເຂດເໜືອຂຶ້ນໄປອີກ ແລະຄິດກັນວ່າ ເຮືອບິນລຳນີ້ອາດໄດ້ບິນຕໍ່ໄປໄດ້ອີກ 7 ຊົ່ວໂມງ ຄວາມຂັດແຍ້ງໃນຂໍ້ມູນນີ້ເກີດຂຶ້ນ ເພາະວ່າເຄື່ອງເຣດາທີ່ເຄີຍໃຊ້ກັນມານັ້ນ ບໍ່ສາມາດຕິດຕາມເຮືອບິນໃນຂະນະທີ່ບິນຂ້າມມະຫາສະມຸດ ແລະອຸບປະກອນຢູ່ໃນເຮືອບິນ ກໍລາຍງານໃຫ້ຮູ້ວ່າຢູ່ໃສ ໃນທຸກໆ 60 ນາທີເທົ່ານັ້ນ ອົງການການບິນພົນລະເຮືອນສາກົນ ຫຼື ICAO ທີ່ເປັນຜູ້ວາງມາດຕະຖານຂອງໂລກ ສຳຫລັບວົງການອຸດສາຫະກຳການບິນ ໄດ້ ແນະນຳໃຫ້ພວກເຮືອບິນແຈ້ງໃຫ້ຊາບວ່າ ເຮືອບິນເຂົາເຈົ້າຢູ່ໃສ ໃນທຸກໆ 15 ນາທີ ແລະທຸກໆນາທີ ໃນລະຫວ່າງທີ່ເຮືອບິນທີ່ຕ້ອງການ ຄວາມຊ່ອຍເຫຼືອສຸກເສີນ ທ່ານ Olumuyiwa Benard Aliu ປະທານສະພາອົງການ ICAO ກ່າວຜ່ານ Skype ວ່າ: ໄດ້ມີການນຳໃຊ້ເຄື່ອງອຸບປະກອນໃຕ້ນ້ຳ ເພື່ອຊອກຄົ້ນຢູ່ພື້ນມະຫາສະມຸດ ຫາຖ້ຽວບິນ MH370 ໃນຄວາມຫວັງທີ່ຈະໄດ້ຍິນສັນຍານ ຈາກເຄື່ອງບັນທຶກສຽງແລະຂໍ້ມູນຂອງການບິນ ຫລືື black boxes ແຕ່ battery ໃນເຄື່ອງອັດສຽງເຫຼົ່ານັ້ນ ກຸ້ມພຽງແຕ່ 30 ມື້ເທົ່ານັ້ນ ບັດນີ້ ອົງການຄຸ້ມຄອງການບິນແຫ່ງຊາດສະຫະລັດ ຫລື FAA ແລະພວກອົງ ການອື່ນໆຂອງໂລກ ຈະບັງຄັບໃຫ້ຕໍ່ອາຍຸຂອງ battery ອອກໄປ ໃຫ້ກຸ້ມໄດ້ຮອດ 90 ມື້ ຊຶ່ງຈະມີຜົນບັງຄັບໃຊ້ ໃນອີກ 5 ປີ ສຽງນີ້ກໍເປັນບັນຫານຶ່ງເຊັ່ນກັນ ພາຫານະຊອກຄົ້ນ ໄດ້ຍິນສຽງດັງແບບນີ້ ທີ່ເອິ້ນວ່າ ping ແລ້ວຄຶດວ່າ ເປັນສຽງມາຈາກເຮືອບິນ ແຕ່ຄວາມຈິງແລ້ວແມ່ນມາ ຈາກສຽງສັດທີ່ຢູ່ໃຕ້ນ້ຳ ທ່ານ David Soucie ອະດີດເຈົ້າໜ້າທີ່ ສືບສວນສອບສວນອຸບັດເຫດຂອງອົງການ FAA ໄດ້ຂຽນປຶ້ມຫົວນຶ່ງກ່ຽວກັບຖ້ຽວບິນ MH370 ທ່ານສະເໜີແນະໃຫ້ປ່ຽນຄວາມຖີ່ຂອງສຽງນີ້ ທ່ານ Soucie ກ່າວວ່າ ບັນດານັກຊ່ຽວຊານກໍສະເໜີ ໃຫ້ໃຊ້ເຄື່ອງອັດສຽງທີ່ບໍ່ຈົມນ້ຳ ຫຼື ຟູຂຶ້ນມາໜ້ານ້ຳ ກັບຕັນ Ian Gebow ທີ່ເປັນນັກບິນສາຍການບິນພານິດ ກ່າວດັ່ງນີ້: ການຊອກຄົ້ນຫາຖ້ຽວບິນ MH370 ໄດ້ສິ້ນເປືອງຄ່າໃຊ້ຈ່າຍຫຼາຍທີ່ສຸດ ໃນປະຫວັດສາດ ການບິນ ຄືປະມານ 90 ລ້ານກ່ວາດອນລາ ພວກນັກຊ່ຽວຊານເຫັນພ້ອມນຳກັນວ່າ ເຫດການເຮືອບິນຫາຍສາບສູນໄປນັ້ນແມ່ນບໍ່ສູ້ ເກີດຂຶ້ນ ແຕ່ມັນກໍສາມາດເກີດຂຶ້ນໄດ້ອີກຢູ່ ພວກເຂົາເຈົ້າກ່າວວ່າ ຄວາມເປັນໄປໄດ້ນັ້ນຈະໝົດໄປ ເມື່ອໃດທີ່ມີຕິດຕັ້ງເທັກໂນໂລຈີ ໃໝ່ນີ້ ໃສ່ພວກເຮືອບິນໃໝ່ ຊຶ່ງຈະມີຂຶ້ນພາຍໃນ 7 ປີ ຂ້າງໜ້າ